**Djeca i Facebook. Što trebate znati?**

**„Svi su gore“ reći će vam vaš klinac kad saznate da ima profil na Facebooku. Možda ste saznali da je član kad ste i sami surfali ovim zaraznim social networking servisom. Biste li se trebali brinuti? Koliko je dijete sigurno na Facebooku?**

Osobe svih dobi teže za nekom vrstom socijalne interakcije na Internetu, pa tako i naša djeca. Biti članom Facebooka ili MySpacea nije samo „in“, već korisno i zabavno. Ipak, kad govorimo o djeci, sasvim je prirodno imati strahove zbog tzv. on-line predatora, odnosno zlostavljača, koji bi djecu mogli izložiti pornografskom ili pedofilskom sadržaju i nekom drugom obliku elektroničkog zlostavljanja.

**Što trebate znati o Facebooku?**

1. Facebook je Internet stranica koja nam pomaže da se povežemo s prijateljima iz svoje stvarne okoline. Mnogi ga smatraju prilično sigurnim, jer vaše osobne podatke i sadržaje mogu pregledavati  samo korisnici koje ste prihvatili i unijeli kao prijatelje. Ipak, Facebook je onoliko siguran koliko ga vaše dijete učini sigurnim za sebe.   
  
2. Dijete može kreirati i tzv. limitirani profil koji mu omogućuje da određenim ljudima zabrani pregledavanje svog profila ili nekih njegovih dijelova. Drugim riječima, vaše dijete može i vama zabraniti da vidite s kime razgovara, kakve fotografije stavlja, u koje grupe se učlanjuje ili pak vam u potpunosti zabraniti pristup profilu čak i ako vas je prihvatilo kao “frenda na Fejsu”.  
  
3. Facebook nas povezuje s ljudima s kojima smo u nekoj vrsti interakcije u stvarnom svijetu. Kod djece su to najčešće razred ili škola, sportska ili neka druga grupa. Dijete bi trebalo biti pažljivo prilikom biranja prijatelja, jer Facebook zahtijeva upisivanje e-mail adrese za primanje obavijesti. E-mail adresu vašeg djeteta mogu vidjeti samo njegovi prijatelji, ali ako su oni zlonamjerni, dijete je izloženo potencijalnom elektroničkom zlostavljanju izvan Facebooka.    
  
4. Facebook omogućava stavljanje fotografija i videa na profil, koje potom vide prijatelji vašeg djeteta. Stoga je važno da kontrolirate sadržaje koje stavlja vaš klinac, ali i sadržaje koje stavljaju njegovi prijatelji.   
  
5. Facebook svakog korisnika obavještava što rade njegovi prijatelji, gdje idu, što vole, što ne vole, što je “in” itd. Vaše dijete u svakom trenutku zna što rade njegovi prijatelji, pa vrlo lako može poželjeti ili biti pod utjecajem stvari koje vi ne odobravate i smatrate ih pogrešnima.

**Na koji način Facebook štiti maloljetne članove?**

Kako mu je u interesu pružati servis koji je sigurno okruženje za djecu i tinejdžere, Facebook je 2008. godine poduzeo više od 40 dodatnih mjera kako bi ih zaštitio od neprimjerenih sadržaja i osoba. Najvažniji od njih uključuju:  
  
-    Automatsko alarmiranje kada je dijete u opasnosti ili kada daje osobne podatke nepoznatoj osobi  
-    Micanje reklama za cigarete i alkohol s profila maloljetnika  
-    Brisanje grupa u kojima se raspravlja o incestu, pedofiliji, elektroničkom zlostavljanju

i sličnim temama  
-    Kontrolu promjene prvotno unešene dobi u profilu, osobito kada odrasli umanjuju

svoje godine (što je često praksa pedofila kada se žele približiti djeci)  
-    Zabranu pristupa Facebooku za osuđene seksualne prijestupnike  
-    Ograničavanje mogućnosti da odrasli konstantno pretražuju profile osoba mlađih od

18 godina

-    Uvođenje tima stručnjaka koji na svaku pritužbu korisnika poduzimaju određene

mjere u roku od 24sata  
-    Savjete o sigurnosti prilikom registracije djeteta te automatsko ukidanje svih linkova

prema neprimjerenim podstranicama  
-    Potvrdu djetetovih godina i identiteta   
  
Konkurentska stranica My Space ima slične sigurnosne mjere.

**Kako roditelji mogu zaštiti dijete?**

Roditelji su prva karika u lancu sigurnosti kad su djeca i Internet u pitanju. Naime, Facebook i slične stranice mogu napraviti mnogo, ali roditelji su ti koji djecu uče biti odgovornima i donositi dobre procjene i odluke.  
  
Čak i ako nikad niste čuli za Facebook, a vaši su vas klinci odavno pretekli u poznavanju računala, programa i Interneta, možete svakako razgovarati s njima i jasno im naglasiti da vam se obavezno obrate ukoliko su doživjeli ili osjetili i najmanju neugodnost na Internetu. Facebook na svojim stranicama također naglašava kako je nužno s djecom pričati o opasnostima na Internetu te donosi nekoliko savjeta koje je djeci potrebno uvijek ponavljati. To su:  
•    Nikada nikome ne otkriti svoj password  
•    Kreirati postavke u profilu koje štite privatnost  
•    Biti oprezan s objavljivanjem osobnih podataka, kao što su broj telefona ili kućna

adresa  
•    Svaku neugodnost ili zlostavljanje treba prijaviti na linku “Report” ili putem e-mail

adrese abuse@facebook.com    
•    Svakoga tko im šalje neželjene ili neprimjerene poruke i sadržaje treba blokirati i

prijaviti  
  
Opcija je i instaliranje softvera koji blokira sve neprimjerene internetske sadržaje na djetetovom i kućnom računalu.

**Kako kontrolirati dijete na Facebooku?**

Facebook u načelu, prema američkim zakonima, ne smije davati neovlašteni pristup korisničkom računu osobi koja nije njegov vlasnik, pa čak i kada se radi o djeci. Ipak, ako je vaše dijete mlađe od 13 godina i ima kreiran Facebook profil s osobnim podacima, možete zatražiti pristup njegovom korisničkom računu na e-mail  privacy@facebook.com prilikom čega upišite sljedeći subject: “COPPA Data Request“.

Preuzeto s www.klinfo.hr